

*THEOT Esther in EMIP 975*

Ff. 1r—10v
For the book of Esther, the following people were involved in creating drafts of transcriptions: Draft01, Transkribus; draft 02, Steve Delamarter; draft 03, Demeke Berhane; draft 04, Steve Delamarter; draft 05, Ralph Lee

Nota Bene: Images of this manuscript may be viewed at the University of Hamburg Betamasaheft website at <https://betamasaheft.eu/manuscripts/EMIP00975/viewer> (starting at image 1)

f. 1r

(col. 1) ዘአስቴር፡ ንግሥት፡ በካልዕ፡ ዓመት፡ እምዘ፡ ነግሠ፡ አርጢከሴር፡ ኮርስ፡ ከሴሰ፡ ዓቢይ፡ አመ፡ ቀዳሚት፡ ለኔሰ፡ ርእየ፡ ሕልመ፡ መርዶኬዎስ፡ ዘኤምሮ፡ ዘስሙ፡ ዘቄስውስ፡ ዘእምነገደ፡ ብንያም፡ ብእሲ፡ አይሁዳዊ፡ ወይነብር፡ ውስተ፡ ሀገረ፡ ሱሳ፡ ዐቢይ፡ ዓቢይ፡ ብእሲ፡ ውእቱ፡ ወይፌውስ፡ በዓፀደ፡ ቤተ፡ ንጉሥ፡ እምነ፡ ፄዋ፡ ዘፄወወ፡ ናቡ(ከ) ደነፆር፡ ንጉሠ፡ ባቢሎን፡ እምኢየሩሳሌም፡ ምስለ፡ ዮኮንዩ፡ ንጉሠ፡ ይሁዳ፡ ወዝንቱ፡ ውእቱ፡ ሕልሙ፡ ወናሁ፡ ቃል፡ ወሁከት፡ ወነጐድጓድ፡ ወድልቅልቅ፡ ወጐጉአ፡ ላዕለ፡ ምድር፡ ወናሁ፡ የአክይስት፡ ዓበይት፡ ድልዋን፡ መጽኡ፡ ክልኤሆሙ፡ ይትጋደልዎ፡ ወኮነ፡ ቃሎሙ፡ ዓቢየ፡ ወበቃለ፡ ዚአሆሙ፡ ተደለዉ፡ ሕዝብ፡ ለፀብእ፡ ከመ፡ ይጽብእዎሙ፡ ለሕዝብ፡ ጻድቃን፡ ወናሁ፡ ዕለተ፡ ጽልመት፡ ወቆባር፡ ወ

(col. 2) ምንዳቤ፡ ወሕማም፡ ወሁከት፡ ዓቢይ፡ ውስተ፡ ምድር። ተሀውኩ፡ ጻድቃን፡ ወኵሉ፡ ሕዝብፈርሁ፡ እምነ፡ ፡ እኪቶሙ፡ ወተደለው፡ ለተሐጉሎ፡ ወጸርሁኀበ፡ እግዚአብሔር፡ እምነ፡ ጽራሆሙ፡ ኮነ፡ እምዝ፡ እምነንስቲት፡ ነቅዓ፡ ፈለግ፡ ዓቢይ፡ ዘብዙኅ፡ ማዩ፡ ወብርሃን፡ ወፀሐይ፡ ሠረቀ፡ ወትሁታን፡ ተለዓሉ፡ ወበልዕዎሙ፡ ለክቡራ፡ ን፡ ወተኒሢኦ፡ መርዶክዎስ፡ ርእየ፡ ዘንተ፡ ሕልመ፡ እስመ፡ እግዚአብሔር፡ ፈቀደ፡ ይግበር፡ ወዓቀቦ፡ ውስተ፡ ልቡ፡ ወፈቀደ፡ ያእምሮ፡ ኵሎ፡ ነገሮ፡ በሌሊት፡ ወነበረ፡ መርዶኬዎስ፡ ውስተ፡ ዓፀድ፡ ምስለ፡ ገቦታ፡ ወታራ፡ ሕፅዋኒሁ፡ ነገርዎሙ፡ ለንጉሥ፡ እለ፡ የዓቅቡ፡ ሀገረ፡ ወሰምዖሙ፡ ምክሮሙ፡ ዘይኄልዩ፡ ወአእመረ፡ ወጠየቀ፡ ከመ፡ አስተዳለው፡ ማዕሌተ፡ ይቅትልዎ፡ ለአርጤክ

f. 1v

(col. 1) ሴር፡ ከሴስ፡ ንጉሥ፡ ወነገሮ፡ ለንጉሥ፡ በእንቲአሆሙ፡ ወሐተቶሙ፡ ንጉሥ፡ ለክልኤ፡ ሆሙ፡ ሕጽዋኒሁ፡ ወአምኑ፡ ወተኰነኑ። ወጸሐፎ፡ ንጉሥ፡ ለዝንቱ፡ ነገር፡ ውስተ፡ ተዝካረ፡ ነቢያት፡ ወመርዶኬዎስኒ፡ ጸሐፎ፡ ለዝንቱ፡ ነገር። ወአዘዘ፡ ንጉሥ፡ ለመርዶኬዎስ፡ ይጸመድ፡ ውስተ፡ ዓፀድ፡ ወፈተቶ፡ በበይነ፡ ዝንቱ፡ ወሐማሰ፡ ዘመደቱ፡ ግብፃዊ፡ ክቡር፡ ውእቱ፡ ወይቀውም፡ ቅድመ፡ ንጉሥ፡ ወይፈቅድ፡ ይግበር፡ እኪተ፡ ላዕለመርዶኬዎስ፡ ወላዕለ፡ ሕዝቡ፡ በእሎንቱ፡ ሕፅዋኒሁ፡ ለንጉሥ፡ ወእምድኅረ፡ ዝንቱ፡ ነገር፡ በመዋዕሊሁ፡ ለአርጤርክሴርሱርሱስ፡ ወውእቱ፡ አርጤርከስርኬስ፡ ነግሠ፡ ላዕለ፻፳ወ፮፡ በሐውርት፡ እምነ፡ ብሔረ፡ ህንደኬ፡ ወበውእቱ፡ መዋዕል፡ አመ፡ ነግሠ፡ በሱሳ፡ ሀገር፡ በሣልስ፡ አም፡ እምዘነግሠ፡ ገብረ፡ በዓለ፡ ለአዕርከቲሁ፡ ወበእንተ፡ እለ፡ ተርፉ፡ አሕዛብ፡ ወለፋርስ፡ ወሜደን፡ ወለክቡራኒሆ

(col. 1v) ሙ፡ ወለመላእክተ፡ ሠራዊት፡ ወእምድኅረ፡ ዝንቱ፡ እምድረ፡ አርአዮ፡ ሙ፡ ብዕለ፡ መንግሥቱ፡ ወከብረ፡ ትፍሥሕቱ፡ ወብዕሉ፡ በ፻ወ፳፡ ዕለት። ወሶበ፡ ተፈጸመ፡ መዋዕል፡ መርዓ፡ ገብረ፡ ንጉሥ፡ በዓለ፡ ለእለ፡ ተርፉ፡ አሕዛብ፡ እለ፡ ተረክቡ፡ ውስተ፡ ሀገር፡ ዓፀደ፡ በውስተ፡ ቤተ፡ ንጉሥ፡ ሰዱስ፡ መዋዕለ፡ ወለዱሰ፡ ለያልየ፡ ወይሰክብ። ውስተ፡ አራት፡ ዘርጉፍ፡ በሜላት፡ ወበናጌ፡ ንጹሕ፡ ወእውድ፡ በሜላት፡ ውስተ፡ አሕባለ፡ ቤሰንሰ፡ በኅልቀተ፡ ወርቅ፡ ወብሩር፡ ላዕለ፡ አዕማደ፡ እብን፡ ዘአርሶን፡ ወአረታተ፡ ዘወርቅ፡ ወብሩር፡ ወጽፍጹፍ፡ እብን፡ ዘኅብረ፡ መግድ፡ ወበእንቁ፡ ጲኖን፡ ወበእብነ፡ ጲሪኒ። ወጥቀ፡ ሠናይ፡ ጸፍጸፉ፡ ዘዘዚአሁ፡ ብኅሩ፡ ዓሥሩ፡ ወእንተ፡ ወእንተ፡ ፩ጼጌረዳ፡ ሥሩዕ፡ ወጽዋዕር፡ ዘወርቅ፡ ወዘብሩር፡ ወዘእንቈ፡ እንዘ፡ ረቁኖን። ወዘቅልቅያ፡ ድልው፡ በኀሰበ፡ [፻]፻፻መክሊት፡ ወይን፡ ብዙኅ፡ ዘሠናይ፡ መዓዛሁ፡ ይሱቴ፡ ውእቱ፡ ንጉሥ። ወበዓሉስ፡ አኮ፡ በሕገ፡ ቀዳሚ፡ ዘገብረ፡ አለ፡ [.]ኮመ፡ ፈቀደ፡ ዘገብረ፡

f. 2r

(col. 1) ውእቱ፡ ንጉሥ፡ ወአዘዘ፡ ንጉሥ፡ ለመ[.]ብቱ፡ ይግበሩ፡ ፈቃድ፡ ዚአሁ፡ ወፈቀደ፡ ሰብእ። ወአሥጢን፡ ንግሥት፡ ገብረ፡ ት፡ ባዓሎ፡ ለአንስት፡ እለ፡ ውስተ፡ ቤተ፡ መንግሥተ፡ ኀበ፡ አርጦከርሰር፡ ከሰሴ፡ ንጉሥ፡ ወበሳብዕት፡ ዕለት፡ ሶበ፡ ተፈሥሐ፡ ንጉሥ፡ ይቤሎ፡ ለሐማ፡ ለሰባዛን፡ ወለታራ፡ ወለቡላዜ፡ ወለዛቱልታ። ወለዘአበጣ፡ ወለተረባ፡ ፮ሕፅዋኒሁ፡ ለንጉሥ፡ እለ፡ ይትለአክዎ፡ ከመ፡ ያምጽእዋ፡ ለንግሥት፡ ወያንግሥዋ፡ ወያሰርግውዋ፡ ወየአክሊለ፡ ወያርእይዋ፡ ለኵሉ፡ መላእክት፡ ወለሕዝብ፡ ሰና፡ እስመ፡ ሠናይት፡ ይእቲ፡ ወአበያት፡ ሰሚዖቶ፡ እስጢን፡ ንግሥት፡ ወፈቀደት፡ ትምጻእ፡ ምስለ፡ ሕፅዋኒሁ፡ ወተከዘ፡ ንጉሥ፡ ወተምዓ፡ ወነገሮሙ፡ ለአዕርክተ፡ ሁ፡ ዘከመ፡ ትቤ፡ አስጢን፡ ንግሥት፡ ወይቤሎሙ፡ ግበሩ፡ እንከሰ፡ ሕገ፡ ወኵነኔሁ፡ መጽአ፡ ኀቤሁ፡ አርቂስዮስFFSወሰርሲትዮስ፡ ወሚሌሴዓር፡ ወመላእክተ፡ ፋርስ፡ ወሜዳን፡ እለ፡ ቅሩባን፡ ኀበ፡ ንጉሥ፡ እለ፡ ይነብሩ፡ ውስቴታ፡ ምለ፡ ንጉሥ፡ ወነገርዎ፡ ለንጉሥ፡ ሕጎሙ፡ ዘከመ፡ ይሬስይዎ፡ ለአስጢን፡ ንግሥ

(col. 2) ት፡ እስመ፡ ኢገብረት፡ በከመ፡ አዘዞሙ፡ ንጉሥ፡ ለሕፃዋን። ወይቤሎ፡ ምኪዮስ፡ ለንጉሥ፡ ወለመላእክቲሁኒ፡ አኮ፡ ላዕለ፡ ንጉሥ፡ ባሕቲቱ፡ ዘአበስት፡ አስጢን፡ ንግሥት፡ አላ፡ ላዕለ፡ ኵሎሙ፡ መላእክተ፡ ወላዕለ፡ መገብተ፡ ንጉሥ፡ ወነገሮሙ፡ ቃላ፡ ለንግሥት፡ ዘከመ፡ አበየቶ፡ ለንጉሥ፡ ወሶበ፡ ዛቲ፡ ዮም፡ አበየቶ፡ ለንጉሥ፡ ለአርጦርከሰርከሱስ፡ ከማሁ፡ እምዮምኒ፡ አንስቲያሆሙ፡ ለመኳንንተ፡ ትርስ፡ ወሜደን፡ ሰሚዖን፡ ኵሎን፡ ዘከመ፡ ተዋሥኦቶ፡ ለንጉሥ፡ ከማሁ፡ ይብለ፡ እማጽቱኒ፡ ወአምታቲሆን፡ ያስተሐቅራ፡ ወእመሰ፡ ፈቀደ፡ ንጉሥየአዝዝ፡ በቤተ፡ መንግሥቱ፡ ይጽሕፍዋ፡ ለዝንቱ፡ ሕገ፡ ፋርስ፡ ወሚዳን፡ ወከመዝ፡ ይግበሮዎ፡ ለይእቲ፡ ወት፡ ዕ፡ እንከ፡ ንግሥት፡ ኀቤሁ፡ ወመሉተኒ፡ የሀብ፡ ንጉሥ፡ ለካልእት፡ ብእሲትእንተ፡ ትኄይስ፡ ወይስምዕዎ፡ ለዝንቱ፡ ሕግ፡ ዘገብረ፡ ንጉሥ፡ በመንግሥቱ፡ ወእምዝ፡ እንከ፡ ኵሉ፡ እንስት፡ ያብራ፡ አምታቲሆን፡ ባዕልኒ፡ ወነዳይኒ፡ ወአደሞ፡ ለንጉሥ፡ ለዝንቱ፡ ነገር፡

f. 2v.

(col. 1) ወመላክቲሁኒ፡ ወገብረ፡ ንጉሥ፡ ውስተ፡ ኵሉ፡ መንግሥቱ፡ ወለሰ፡ በሐውርቲሆሙ፡ በከመ፡ ዝንቱ፡ ቃል፡ ከመ፡ ይፍርሃሆሙ፡ አንስቲያሆሙ፡ በውስተ፡ አብያቲሆሙ፡ ወእምድኅረ፡ ዝንቱ፡ አገር፡ ረሰዓ፡ ንጉሥ፡ ወኢተዘከራ፡ እንከ፡ ለአስጢን፡ እስመ፡ ይዜክር፡ ላቲ፡ ዘከመ፡ ተዊንሥአቶFFSወእምድኅረ፡ ኰነና፡ ይቤልዎ፡ ደቂቁ፡ ለንጉሥ፡ ይኅሥሡ፡ ለንጉሥ፡ አዋልደ፡ ደናግል፡ እለ፡ ሠናይ፡ ራእዮን፡ ወየአዝዝ፡ ንጉሥ፡ ውስተ፡ በሐውርተ፡ መንግሥቱ፡ በመልእክቱ፡ መስፍን፡ ወይኅረዩ፡ ሎቱ፡ አዋልደ፡ ደናግል፡ እለ፡ ሠናይ፡ ራእዮን፡ ዘውስተ፡ ሱሳ፡ ሀገር፡ በውስተ፡ አብያተ፡ አንስት፡ ወያወፍይዎ፡ ለሕፅወንጉሥ፡ ለዓቃቤ፡ አንስት፡ ወየሀብዎ፡ ቅብአን፡ ወኵሎን፡ መፍቅደን። ወእንተ፡ እድመቶ፡ ለንጉሥ፡ እምኔሆን፡ ብእሲቱ፡ ይእቲ፡ ትንግሥ፡ ምስሌሁ፡ ህየንተ፡ አስጤን። ወአደሞ፡ ለንጉሥዝንቱ፡ ነገር፡ ወገብረ፡ ከማሁ፡ ወሀሎ፡ አሐዱ፡ ብእሲ፡ አይሁዳዊ፡ ውስተ፡ ሱሳ፡ ሀገር፡ ወስመ፡ መርዶኬዎስ፡ ወልደ፡ ኢያኤሩ፡ ዘሰምዩ፡ ዘቄሰዶ፡ ዘእም

(col. 2) ነገደ፡ ብንያም፡ ዘተፄወወ፡ እምኢየሩሳሌም፡ ዘፄወዎ፡ ባቡከደነ፡ ጾር፡ ንጉሥ፡ ባቢሎን፡ ወቦቱ፡ ወለት፡ እንተ፡ ሐፀና፡ ወለተ፡ አሚናዳብ፡ እኁሁ፡ ለአቡሁ፡ ወስማ፡ አስቴር፡ ወእምድራ፡ ወጽአት፡ ወእምአዝማዲሁ፡ ወጽአት፡ ወሐፀና፡ ሎቱ፡ ትኵኖ፡ ብእሲተ፡ ወይእቲ፡ ወለት፡ ሠናይት፡ ራእያ። ወሶበ፡ አዘዘ፡ ንጉሥ፡ አስተጋብኡ፡ ሎቱ፡ ብዙኃተ፡ አዋልደ፡ ውስተ፡ ሱስ፡ ኀበ፡ ጋይ፡ ዓቃቤያኒ፡ አንስት፡ ወአምጽእዋ፡ ለአስቴር፡ ኀበጋይ፡ ዓቃቤ፡ አንስት፡ ወአደመቶ፡ ይእቲ፡ ወለት፡ ወረከበት፡ ሞገሰ፡ በቅድሜሁ፡ ወአፍጠነ፡ ውሂበቶ፡ ቅብአ፡ ወመክፈልታ፡ ወሰብዑ፡ አዋልድ፡ እለ፡ ይትለአከሃ፡ እምቤተ፡ ንጉሥ፡ ወሠናይ፡ ዓቀበሃ፡ እለ፡ ሐፀናሃ፡ በውስተ፡ ቤተ፡ አንስት፡ ወኢነገረት፡ አስቴር፡ አዝማዲሃ፡ ወኢብሔራ። እስመ፡ መርዶኬዎስ፡ አዘዘ፡ ከመ፡ ኢታይድዕ። ወኵሎ፡ አሚረ፡ ይመጽእ፡ መርዶኬዎስ፡ ኀበ፡ ዓፀደ፡ ቤተ፡ አንስት፡ ከመ፡ ይስማዕ፡ ዜናሃ፡ ለአስቴር፡ ዘከመ፡ ሀለወት፡ ወአመ፡ በጽሐ፡ ጊዜሆን፡ ለእልክቱ፡ ከመ፡ ይባእ፡ ኀበ፡ ንጉሥ፡ ወሶበ፡ ተፈጸመ፡ ወአውራኃ፡ እስመ፡ መ

f. 3r

(col. 1) ጠነዝ፡ መዋዕል፡ ይነብሩ፡ እንዘ፡ ይትኄረሳ። ወይሴነያ፡ አውራኃ፡ እንዘ፡ ይትቀብአ፡ ዕፍረተ፡ ወ፮አውራኃ፡ በአፈዋት፡ ወበቅብአ፡ አንስት፡ ወእምዝ፡ እንከ፡ ይእተ፡ አሚረ፡ ይበውእ፡ ኀበ፡ ንጉሥ፡ ወእንተ፡ ውእቱ፡ ፈቃደ፡ ያምጽኡ፡ ሎቱ፡ እምቤተ፡ ንጉሥ፡ ወፍና፡ ሰርከ፡ ትበውእ፡ ወጸቢሐ፡ ትገብእ፡ ቤተ፡ አንስት፡ ኀበ፡ ጋይ፡ ኅፅወ፡ ንጉሥዓቃቤ፡ አንስት፡ ወኢትደግም፡ እንከ፡ በዊአ፡ ወገቢአ፡ ኀበ፡ ንጉሥ፡ ለእመ፡ ለሊሁ፡ ኢጸውዓ፡ ወአመ፡ በጽሐ፡ መዋዕለ፡ እብሬታ፡ ለአስቴር፡ ወለተ፡ አሚናዳብ፡ እኅወ፡ አቡሁ፡ ለመርዶኬዎስ፡ ከመ፡ ትባእ፡ ኀበ፡ ንጉሥ፡ ገብረት፡ በከመ፡ አዘዘንጉሥ፡ ኵሎ፡ ዝኩ፡ ሕፅወ፡ ዓቃቤ፡ አንስት፡ እስመ፡ ባቲ፡ ሞገሰ፡ ለአስቴር፡ በኀበ፡ ኵሉ፡ እለ፡ ይሬእይዋ፡ ወቦአት፡ አስቴር፡ ኀበ፡ አርፓርኮሰ፡ ከሴስ፡ ንጉሥ፡ በ፮አውራኃ፡ በወርኃ፡ ኅዳር፡ በሳብዕዓም፡ ዘመንግሥቱ፡ ወአደመቶ፡ አስቴርለንጉሥ፡ ወረከበት፡ ሞገስ፡ ፈድፋደ፡ እምነ፡ ኵሎን፡ ደናግል። ወአሰርገወ፡ አክሊለ፡ አንስት፡ ወገብረ፡ ንጉሥ፡ በዓለ፡ ለ

(col. 2) ኵሉ፡ አዕርክቲሁ፡ ወለሠራዊቱ፡ ሰቡየ፡ መዋዕለ፡ ወአዕበዮ፡ ለመርዓ፡ አስቴር፡ ወገብረ፡ ኵሉ፡ ሕድጋቲሃ፡ ኵሉ፡ ደለወ፡ መንግሥቱFFSወመርዶኬዎስ፡ ይጸመዶ፡ ወአስቴር፡ ኢያይድዓት፡ ብሔራ፡ እስመ፡ ከማሁ፡ አዘዘ፡ መርዶኬዎስ፡ ከመ፡ ትፍራህ፡ እግዚአብሔር፡ ወትግበር፡ ትእዘዛ፡ በከመ፡ ሀሎ፡ ምስሌሁ፡ ወአስቴርሰ፡ ኢኀደገት፡ ሕጋ፡ ወተከዙ፡ ሕፅዋኒ፡ ሁ፡ ሊቀ፡ ዓቀብተ፡ ርእሱFFSእስመ፡ ዐቢይ፡ መርዶኬዎስ፡ ወፈቀዱ፡ ይቅትልዎለአርዋርከሰርከሴስ፡ ንጉሥ፡ ወሰምዓ፡ መርዶኬዎስ፡ ነገራ፡ ለአስቴር። ወይእቲ፡ አይድዓቶ፡ ለንጉሥ፡ ምክሮሙ፡ ወሶቤሃ፡ አተቶሙ፡ ንጉሥ፡ ለእልክቱ፡ ክልኤቱ፡ ሕፅዋኒሁ፡ ወእምዝ፡ ሰቀሎሙ፡ ወአዘዘ፡ ንጉሥ፡ ይጽሐፍዎለዝንቱ፡ ውስተ፡ መጽሐፈ፡ ነቢያት፡ ወነሥአት፡ ለተዝካር፡ በእንተ፡ አኵቴት፡ ለመርዶኬዎስ። ወእምድኅረ፡ ዝንቱ፡ አዕበዮ፡ ንጉሥ፡ አርጥርስካሴስ፡ ለሐማ፡ ዘመዳቱ፡ ቡጌዎን) ፡ አንበሮ፡ ላዕለ፡ እምነ፡ ኵሉ፡ አዕርክር

f. 3v

(col. 1) ቲሁ፡ ወይሰግዱ፡ ሎቱ፡ እለ፡ ውስተ፡ ዓፀዱ፡ እስመ፡ ከማሁ፡ ይገብሩ፡ ዘከመ፡ አዘዘ፡ ንጉሥ፡ ወመርዶኬዎስ፡ ባሕቲቱ፡ ኢይሰግድ፡ ሎቱ፡ ወይቤልዎ፡ እለ፡ ውስተ፡ ዓፀዱ፡ ቤተ፡ ንጉሥ፡ አንተ፡ መርዶኬዎስ፡ ለምንት፡ ኢትትኤዘዝ፡ ለቃለ፡ ንጉሥ። ወኵሎ፡ አሚረ፡ ይብል፡ ከመዝ፡ ወየአቢ፡ ሰሚዖቶሙ። ወነገርዎ፡ ለሐማ፡ ከመ፡ የዓቢ፡ መርዶኬዎስ፡ ትእዛዘ፡ ንጉሥ፡ ወነገርዎ፡ ከመ፡ መርዶኬዎስ፡ አይሁዳዊ፡ ውእቱ፡ ወሶበ፡ አእመረ፡ ሐማ፡ ከመ፡ ኢይሰግድ፡ ሎቱ፡ መርዶኬ፡ ዎስ። ወተምዓ፡ ጥቀ፡ ፈድፋደ፡ ያጥፍኦሙ፡ ለኵሎሙ፡ አይሁድ፡ እለ፡ ደለወ፡ መንግሥቱ፡ ለአርጥርከርከሴስ፡ ወገብረ፡ በ፲ወ፪ዓመት፡ እምዘ፡ ነግሠ፡ አርጦርኬሰርከሴስ፡ ወአስተዓጸው፡ ዕለት፡ ዕለት፡ ወወርኅ፡ ወእምወርኅ፡ ከመ፡ ያጥፍእዎሙ፡ ለዝአዝማደ፡ መርዶኬዎስ፡ በአሐቲ፡ ዕለት፡ ወወረደ፡ ዕፃ፡ ላዕለ፡ ዓሡሩ፡ ወረቡዑ፡ ለሠርቀ፡ ወርኅ፡ ኅዳር፡ ወነባር፡ ለአርጦርከርከሰስ። ወይቤ

(col. 2) ሎ፡ ሀሎ፡ ሕዝብ፡ ዓላዊ፡ እምውስተ፡ ኵሉ፡ ሕዝበ፡ መንግሥትከ፡ ወሕጎሙኒ፡ ካልዕ፡ እምነ፡ ኵሉ፡ አሕዛብ፡ ወኢይትኤዘዙ፡ ለሕገ፡ ንጉሥ፡ ወኢኮነ፡ ርቱዓ፡ ይኅድጎሙ፡ ወእመሰ፡ ፈቀደየአዝዝ፡ ወያጥፍኦሙ። ወናሁ፡ አን፡ እጽሕፍ፡ ወአበውእ፡ ፼መካል(የ) ፡ ብሩር፡ ለመዝገበ፡ ንጉሥ። ወአውፅአ፡ ኅልቀቶ፡ ወመጠዎ፡ ውስተ፡ እዲሁ፡ ለሐማ፡ ከመ፡ ይኅትም፡ በእንተ፡ አይሁድ። ወይቤሎ፡ ንጉሥ፡ ለሐማወርቅሰ፡ ይኩንከ፡ ለከ፡ ወሕዝብኒ፡ ግበር፡ ዘከመ፡ ፈቀድከ፡ ወጸውዓ፡ ጸሐፍት፡ ንጉሥበቅድሜሁ። ወወርኅ፡ አመ፡ ዓሡሩ፡ ሠኑዩ፡ ለሠርቅ፡ ወጸሐፉ፡ በከመ፡ አዘዞሙ፡ ሐማለመ፡ ሳፍንት፡ ወለመላእክት፡ ዘኵሎ፡ በሐውርተ፡ ህንደኬ፡ እስከ፡ በሐውርተ፡ ኢትዮጵያ፡ ወበሐውርት፡ ለለ፡ ምልክና፡ አሕዛሆሙ፡ በቃለ፡ አርጦርኮርከሴስ፡ ንጉሥ፡ ወፈነወ፡ ሐዋርያት፡ ውስተ፡ ደወለ፡ መንግሥቱ፡ ወአርጦር፡ ከርከሴስ፡ ከመ፡ ያጥፍኦዎሙ፡ ለአዝማደ፡ ንጉሥ፡ በአሐቲ፡ ዕለት፡ በወርኃ፡

f. 4r

(col. 1) ኅዳር፡ አመ፡ ፲ወ፪ይበርብርዎሙ፡ ንዋዮሙ፡ ወከመዝ፡ ይብል፡ መጽሕፍቲሁ፡ ለንጉሥ፡ ዓቢይ። አርጦርከርከሴስ፡ ወእምነ፡ ህንደኬ፡ ወእስከ፡ ኢትዮጵያ፡ ለ፻፳፡ ወበሐውርት፡ መላእክት፡ ወለመሳፍንት፡ ወለስዩማን፡ ከመዝ፡ ጸሐፈ፡ ብዙኃ፡ አሕዛብ፡ ኰኒንየ፡ ወኵሉ፡ በሐውርት፡ አግሪርየ፡ ፈቀድኩ፡ አኮ፡ በጽንዐ፡ መንሥትየ፡ ዘየዓቢ፡ ርእስየ፡ በጾም፡ ወበየውሃት፡ ለዝሉፉ፡ አስተናቢርየ፡ ኵሎ፡ ዘሊተ፡ ይትኴነን፡ ዘእንበለ፡ ድንጋፄ፡ ከመ፡ ዘሞገደት፡ ሠሪዕየ፡ ኵሉ፡ በመንግሥትየ፡ ሥሩዕ፡ ወሕዱእ፡ ወትበጻሕ፡ እስከ፡ አጽናፈ፡ በሐውርት፡ ወእኄድስ፡ ሰላመ፡ እምኀበ፡ ኵሉ፡ ሰብአ። ይትፈቀር፡ ወአሆ፡ በሂልየ፡ ለመማክርትየ፡ በዘ፡ እክል፡ ሠሪዖቶ፡ ለዝንቱ፡ ለዝሉፉ፡ በንጹሕ፡ መጻእኩ፡ አሠኒ፡ ለኵሉ፡ በልብየ፡ ዘእንበለ፡ ንስሐ፡ ወበአማን፡ ተልእልከ፡ በንጹሕ፡ ዘእምተሔድየ፡ ሐማ፡ ወመርሐነ፡ ወአይድዓነ፡ ከመ፡ በውስተ፡ አሕዛብ፡ ዘውስተ፡ ዓለም። ተደመረ፡ ሕዝብ፡ ምስለ፡

(col. 2) እኩይ፡ ሕጉ፡ ዘኢይትኤዘዝ፡ ለትእዛዘ፡ ንጉሥ፡ ዘልፈ፡ እምነ፡ ኵሉ፡ አሕዛብ፡ ወየዓቢ፡ በሥርዓተ፡ ዚአነ፡ ወሕግነ፡ ወረከብናሁ፡ ለዝንቱ፡ ሕዝብ፡ ፍሉጥ፡ እንተ፡ በሐቲቱ፡ ክልኤ፡ ሕገ፡ እምነ፡ ዘኵሉ፡ ሰብእ፡ ወነኪር፡ ወወሎጥ፡ ወወፅኡ፡ እምሕገከ፡ ዚአነ፡ ወይገብሩ፡ እኪተ፡ ለግዕዞሙ፡ ወይሬስይዋ፡ ለመንግሥትኒ፡ ከመ፡ ወኢምንተኒ። ወናሁ፡ አዘዝነ፡ በእንተ፡ እለ፡ ጸሐፍነ፡ ለክሙ፡ በመጻሕፍቲሁ፡ ለሐማ፡ ዘተሠይመ፡ ላዕለ፡ ኵሉ፡ ዘውእቱ፡ እምታሕተ፡ አቡነ፡ ከመ፡ ያጥፍእዎሙ፡ ለኵሎሙ፡ ምስለ፡ አንስቲያሆሙ፡ ወደቂቆሙ፡ በመጥባሕት፡ ፀሮሙ፡ እንዘ፡ ኢትምልክዎሙ፡ ወኢትሕርዎሙ፡ አመ፡ ወለወርኃ፡ ኅዳር፡ ወወርኅ፡ ዛቲ፡ ዓመት፡ ከመ፡ ለንዑሦሙ፡ ወለዓቢዮሙ፡ ከመታውርድዎሙ፡ ውስተ፡ ሲኦል፡ በአሐቲ፡ ዕለት፡ ወአልቦ፡ ዘታተርፉ፡ እምውስቴቶሙ፡ ከመ፡ ያዕርፉ፡ እንከ፡ በሐውርቲነ፡ እምነ፡ ግብሮሙ፡ ለዝ

f. 4v

(col. 1) ሉፉ፡ ወአርዓዮሙ፡ በልሑሳስ፡ በመጻሕፍቲሁ፡ ወሴሞ፡ ውስተ፡ በሐውርት፡ ወአዘዘ፡ ለኵሉ፡ አሕዛብ፡ ከመ፡ ይኩኑ፡ ለውእቱ፡ ዕለት፡ ወይጐጒኡ፡ በውስተ፡ ሱሰኒ፡ ይግበሩ፡ ከማሁ፡ ወንጉሥ፡ ወሐማ፡ ያመጽኡ፡ ወተሐውከት፡ ኵላ፡ ሀገር፡ ወሶበ፡ አእመረ፡ መርዶኬዎስ፡ ዘከመ፡ ኮነ፡ ሠጠጠ፡ አልባሲሁ፡ ወለብሰ፡ ሠቀ፡ ወወደየ፡ ሐመደ፡ ዲበ፡ ርእሱ፡ ወሮጸ፡ እንተ፡ መርኅባ፡ ሀገር፡ እንዘ፡ ይጸርኅ፡ በዓቢይ፡ ቃል፡ ወይቤ፡ ቀትሉነኒ፡ ሕዝብ፡ ዘእንበለ፡ አበሳ፡ ወበጽሐ፡ ኀበ፡ ኆኅት፡ ንጉሥ፡ ወቆመ፡ እስመ፡ ኢይከውኖ፡ ለበውእ፡ ውስተ፡ ዓፀደ፡ ንጉሥ፡ እንዘ፡ ሠቀ፡ ይለብሱ፡ ወሐመድ፡ ላዕሌሁ፡ በኵሉ፡ በሐውርት፡ ኀበ፡ ተፈነወ፡ መጽሕፍት፡ ጽራኅ፡ ወብካይዓቢይ፡ ባላሕ፡ ለአይሁድ፡ ወሠቅወሐመድ፡ ነጸፈ፡ ሎሙ፡ ወቦኡ፡ ኅፅዋኒሁ፡ ወአዋዲሃ፡ ለንግሥት፡ ወአይድዕዋ። ወደንገፀት፡ ሶበ፡ ሰምዓት፡ ዘንተ፡ ዘከመ፡ ኮነ፡ ወፈነወት፡

(col. 2) አልበሰ፡ ለመርዶኬዎስ፡ ዘይለብሰ፡ ወአበየ፡ ኀዲገ፡ ሠቁ፡ ወጸውዓቶ፡ አስቴር፡ ለአራትዩን፡ ሕጽዋ፡ ዘይቀውም፡ ቅድሜሃ፡ ወለአከቶ፡ ይስማዕ፡ ጥዩቀ፡ ነገረ፡ መርዶኬዎስ፡ ወነገሮ፡ መርዶኬዎስ፡ ዘከመ፡ ኮነ፡ ወዘከመ፡ ሐማ፡ ይቤሎ፡ ለንጉሥ፡ ፼፡ መካልየ፡ ያበውእ፡ ውስተ፡ መዝገበ፡ ንጉሥ፡ ከመ፡ ይቅትሎሙ፡ ለአይሁድ፡ ፡ ወቃሉ፡ ነገራ፡ ለይእቲ፡ መጽሐፍ፡ ዘአንበረ፡ ውስተ፡ ሱሳ፡ ከመ፡ ይቅትልዎሙ፡ ወወሀቦ፡ አርአያሃ፡ ያርእያ፡ ለአስቴር፡ ወይቤሎ፡ በላ፡ ትባእ፡ ኀበ፡ ንጉሥ፡ ወተሰአሎ፡ ወታስተብቍዖበእንተ፡ ተዘከሪአ፡ መዋዕልአ፡ ምንዳቤኬአ፡ ዘከመአ፡ ተሐፀንኬአ፡ ውስተአ፡ እዴየአ፡ እስመአ፡ ሐማአ፡ ዘታሕተ፡ ንጉሥአ፡ አዘዘአ፡ ይቅትሉነአ። ወሰአሊአ፡ ኀበአ፡ እግዚአብሔር፡ እግዚእአ፡ ወንግርዮአ፡ ለንጉሥ፡ በእንቲአነ፡ አ፡ ወአድኅነነአ፡ እምትአ፡ ወቦአ፡ አክራቴዎስ፡ ወነገራ፡ ለአስቴር፡ ኵሎ፡ ዘተናገረ፡ ወትቤሎ፡ አስቴር፡ ለአክራቴዎስ፡ ሑር፡ ኀበ፡ መርዶኬዎስ፡ ወ

f. 5r

(col. 1) በሎ፡ ኵሎአ፡ አሕዛብአ፡ የአምር፡ ዋአ፡ ለዛቲአ፡ መንግሥትየአ፡ ከመ፡ አ፡ ዘቦአ፡ ኀበአ፡ ንጉሥ፡ ውስተአ፡ ዓፀድአ፡ ውሳጤአ። ወእመኒአ፡ ብእሲት፡ ወብእሲትኒ፡ ዘኢጸውዕዎእ፡ አልአ፡ ሕይወትአ፡ እመአ፡ ለከ፡ ፎ፡ ንጉሥአ፡ በበትሩ፡ እንተ፡ ወርቅአ፡ ዳእሙአ፡ ውእቱአ፡ ዘየሐዩ፡ አ። ወኪያየኒአ፡ ኢጸውዓትአ፡ እእአ፡ ኀበ፡ ንጉሥአ፡ ሰለስአ፡ መዋዕልአ፡ ወአይድዕዎ፡ አከራቲዎስ፡ ለመርዶኬዎስ፡ ዘትቤ፡ አስቴር፡ ወይቤሎ፡ ፡ መርዶኬዎስ፡ ለአከራቲዎስ፡ ሑር፡ ዑላ፡ ከመአ፡ አሐዩአ፡ አነአ፡ ባሕቲትአ፡ እምነአ፡ ኵሎአ፡ አይሁድአ፡ በበይንአ፡ መንግሥትየአ፡ እመአ፡ መምኪ፡ ዮምአ፡ ወለአይሁድሰ፡ እንተ፡ በእድኒአ። ይሴርዎሙአ፡ ወኢያድኅኖሙአ፡ ወአንቲሰአ፡ ወቤተ፡ አቡኪአ፡ ትጠፍኡአ፡ ወመመኑአ፡ ያአምሮአ፡ ለዝንቱአ፡ መዋዕልአ፡ ዮጌአ፡ ንጉሥኪአ። ወአግብአቶ፡ አስቴር፡ ለዝንቱ፡ ዘመጽአ፡ ኀቤሃ፡ እምኀበ፡ መርዶኬዎ፡ ስ፡ እንዘ፡ ትብል፡ ሐርአ፡ አስተጋብኦሙ

(col. 2) አ፡ ለአይሁድአ፡ እለአ፡ ውስተአ፡ ሱሳአ፡ ወ(ጼ) ሙአ፡ ሊተአ፡ ወኢትብልዑአ፡ ወኢትስተዩአ፡ እንከአ፡ አነኒ፡ አ፡ ወአዋልድየኒአ፡ ንጸውምአ፡ ወእምዝአ፡ እበውእአ፡ ኀበአ፡ ንጉሥ፡ አ፡ ወእመ፡ አኮሰ፡ እመውትአ፡ ወሖረ፡ መርደኬዎስ፡ ወገብረ፡ ኵሎ፡ ዘአስቴር፡ አዘዘቶ፡ ወሰአለ፡ እንዘ፡ ይኬር፡ ኵሎ፡ ዘአመ፡ ገብረ፡ እግዚአብሔር። ወይቤ፡ እግዚአ፡ እግዚአ፡ ንጉሥ፡ ዘኵሎ፡ ትመልክ፡ እስመ፡ በሥልጣንከ፡ ኵሎ፡ ገብርከ፡ ወአልቦ፡ ዘይትቃመከ፡ እመ፡ ፈቀድከ፡ ትድኅኖሙ፡ ለእስራኤል፡ እስመ፡ አንተ፡ ገበርከ፡ ኵሎ፡ ሰማየ፡ ወምድረ፡ ወኵሎ፡ መድምመ፡ ዘታሕተ፡ ሰማይ፡ ወግዚኦ፡ አንተ፡ ወአልቦ፡ ዘይትወመከ፡ እግዚአ። ወእንተ፡ ታአምር፡ ኵሎ፡ ከመ፡ አኮ፡ በአስተሐቅሮ፡ ወአኮ፡ በትዕቢት፡ ወአኮ፡ በአዕብዮርእስየ፡ ዘገበርክ፡ ዝንቱ፡ ከመ፡ ኢይስግድ፡ ለዕቡያን፡ ሐማ፡ እስመ፡ አብደርኩ፡ እሰዓም፡ እገሪሁ፡ ከመ፡ ይሕዮው፡ እስራኤል፡ አላ፡ ገ

f. 5v

(col. 1) ባርክዎ፡ ለዝንቱ፡ ከመ፡ ኢይረሲ፡ ክብረ፡ እጓለ፡ እመሕያው፡ ላዕለ፡ እምነእግዚአብሔር፡ ወኢይሰግድ፡ ለመኑሂ፡ ዘእንበለ፡ ለከ፡ እግዚእየ። ወኢይገበርክዎ፡ ለዝንቱ፡ በትዕቢት፡ የ፡ ወይእዜኒ፡ እግዚኦ፡ እግዚእ፡ እግዚአብሔር፡ ንጉሥ፡ አምላከ፡ አብርሃም፡ ይስሐቅ፡ መሐከ፡ ሕዝበከ፡ እስመ፡ ቆመ፡ ላዕሌነ፡ ያማስኑነ። ወፈቀዱ፡ ያጥፍኡነ፡ ቀዳሚት፡ ርስተከ፡ ወኢትትዓወር፡ መልእክተከ፡ እንተ፡ ቤዘውከ፡ እምነ፡ ምድረ፡ ግብፅ፡ ወርስትከ፡ ዘአፍቀርኩ። ስማዕ፡ ጸሎትየ፡ ወተሣሀል፡ ሕዝበከ፡ ወሜጠ፡ ለላሕነ፡ ውስተ፡ ትፍሥሕት፡ በሕይወትነ፡ ንሴብሕ፡ ለስምከ፡ እግዚኦ፡ ወኢታማስን፡ ተስፋሆሙ፡ ለእለ፡ ይሴፈውከ፡ ወገዓረ፡ ኵሉ፡ እስራኤል፡ ፡ ወጸርኁ፡ በዓቢይ፡ ቃል፡ በኃይሎሙFFSእስመ፡ በጽሖሙ፡ ሞት፡ ቅድመ፡ አዕይንቲሆሙ። ወአስቴርኒ፡ አማኅፀነት፡ ነፍስ፡ ቅድመ፡ እግዚአብሔር፡ አስመ፡ ውስተ፡ ፍርሃትሞቶ፡ አብሔር፡ ውስተ፡ ፍርሃት፡ ሞቶ፡ (በ) ጽሐት፡ ወአሰሰልት፡ አልባሰ፡ () ዘትለብሰ፡ ወለብሰ፡ አልባስ፡ ሕማም፡

(col. 2) ወላሕ፡ ወህየንተ፡ መዓዛ፡ መሬት፡ ወሐመድ፡ መልአት፡ ውስተ፡ ርእሰ፡ ወአሕመመት፡ ሥጋሃ፡ ጥቀ። ወውስተ፡ ሥጋሃ፡ ዘከብሰ፡ ወደየት፡ ሥዕርታ፡ ወስእለት፡ ኀበ፡ እግዚአብሔር፡ አምላከ፡ እስራኤል፡ ወትቤ፡ እግዚአ፡ አምላክነ፡ ዘአንተ፡ ውእቱ፡ ባሕቲትከ፡ ርድአነ፡ ሊተ፡ ለበሕታዊት፡ እንተ፡ አልባቲ፡ ረዳኤ፡ ዘእንበሌከ፡ ኦመ፡ በጽሐት፡ ሞትየ፡ ውስተ፡ እዴከ፡ አንሰ፡ ሰማዕኩ፡ እምንእስየ፡ በኀበ፡ ሕዝበ፡ አበውየ፡ ከመ፡ አንተ፡ እግዚኦ፡ እንሣዕኮሙ፡ ለእስራኤል፡ እምነ፡ ኵሉ፡ አሕዛብ፡ ወለአበዊነሂ፡ እምነ፡ ኵሉ፡ አዝማዲሆሙ፡ ከመ፡ ይኩኑ፡ ርስተከ፡ ለዓለም፡ ወይእዜኒ፡ ገባርከ፡ ሎሙ፡ ኵሎ፡ ዘትቤ፡ ወአበሳነ፡ ቅድሜከ፡ ወአግባዕከነ፡ ውስተ፡ እደ፡ ፀርነ፡ እስመ፡ ሰባሕነ፡ አሰማልክቲሆሙ፡ ጻድቅ፡ አንተ፡ እግዚአ። ወይእዜኒ፡ ኢኃደገነ፡ በመሪር፡ ቀነዩነ፡ እለ፡ አንሥኡ፡ እደዊሆሙ፡ ዲበ፡ እደወ፡ አማልክቲሆሙ፡ ከመ፡ ያሰስሉ፡ ሥርዓት፡ አፉከ፡ ወያማስኑ፡ ርስተከ፡ ፡ ወይፈጽሙ፡ አፉሆሙ፡ ለእለ፡ ይሴብሑከ፡ ወያጠፍኡ፡ ስብሐተ፡ ቤተከ፡ ፡ ወምሥዋዒ፡ ይከሥቱ፡ አፈ፡ አሕዛብ፡ ለአድልዎ፡ ለከንቶ፡ ወይሴብ

f. 6r

(col. 1) ሖ፡ ለንጉሥ፡ ዘበሥጋ፡ ለዓለም፡ ወኢይትመየጥዎሙ፡ ለእለ፡ ኢሀለው፡ ዘአቀምከ፡ ወኢይስሐቁነ፡ በቀተነ፡ አላ፡ ሜጣ፡ ለምክሮሙ፡ ላዕለ፡ ርእሶሙ፡ ወአኅሥሮ፡ ለዘቆመ፡ ላዕሌነ፡ ተዘከረነ፡ እግዚኦ፡ በመዋዕለ፡ ምንዳቤነ፡ ወኪያየኒ፡ አጽንዓኒ፡ ንጉሠ፡ አማልክት፡ ዘአጽናዕከ፡ ኵሉ፡ ርእሰ፡ ወደይ፡ ቃለ፡ ሠናይ፡ ውስተ፡ አፉየ፡ በቅድሜሁ፡ ወለአንበሳ፡ ወሜጠ፡ ለልቡ፡ ከመ፡ ይፅብዓ፡ ለዘፀብአኮ፡ ለዝላፉ፡ ወለእለ፡ ኃብሩ፡ ምስሌሁ፡ ወኪያንሰ፡ አድኅነነ፡ በእዴከ፡ ወርድአኒ፡ ለባሕታ፡ ዊት፡ እንተ፡ አልባቲ፡ መነሂ፡ ረዳኢ፡ ዘእንበሌከ፡ እግዚኦ፡ ልበ፡ ኵሉ፡ ተአምር፡ ከመ፡ እጽልእ፡ ክብሮሙ፡ ለኃጥአን። ወአስቆርር፡ ምስክቦሙ፡ ለላፋን፡ ወዘኵሉ፡ ነኪር፡ አንተ፡ ታአምር፡ ምንዳቤየ፡ ኢይኢድመኒ፡ ሰርጎ፡ ክብርየ፡ ዘውስተ፡ ርእስየ፡ ዘቦቱ፡ አስተርኢ፡ በመዋዕለ፡ ክብርየ፡ ወአስቆርሮ፡ ከመ፡ ጸርቀ፡ ትክቶ፡ ወኢይሰረገዎ፡ በመዋዕለ፡ ዕረፍትየ። ወኢበልዓት፡ አመትከ፡ ማእዱ፡ ሐማ፡ ወኢያስተአደምኩስቴሁ፡ ለንጉሥ፡ ወኢረሰይኩ፡ እምጻሕቶሙ፡ ወኢተፈሥሐት፡ ዓመትከ፡ ቦሙ፡ እምአመ፡ ቦእለ፡ ብከ፡ እስከ፡ ይእዜ፡ እንበለ፡ ብከ፡ እግዚኦ፡ አምላከ፡

(col. 2) አብርሃም፡ እግዚአ፡ ኵሎ፡ ትክል፡ ስማጸሎቶሙ፡ ለቅቡፃነ፡ ወአድኅነኒ፡ እምእደ፡ እለ፡ አሕስሙ፡ ላዕሌነ፡ ወአድኅነኒ፡ እምእንተ፡ እፈርህ፡ ወእምዝ፡ አመ፡ ሣልስት፡ ዕለት፡ ሶበ፡ አሕለቀት፡ ጸልዮ፡ አስሰለት፡ አልባሰ፡ ላሕ፡ ወለብሰት፡ አልባሰ፡ ክብራ፡ ወኮነት፡ ግርምት፡ ወጸውዓት፡ ለእግዚአብሔር፡ መድኅን፡ ዘውእቱ፡ ኵሉ፡ ይሬኢ፡ ወነሥአት፡ ክልኤ፡ አዋልዲሃ፡ ወለአሐቲሰ፡ ትምሕካ፡ እስመ፡ ታፈቅራ፡ ወከልዕታ፡ ትተልዋ፡ ወትጸውር፡ አልባሲሃ፡ ወይእቲሰ፡ ተሰነየት፡ በኵሉ፡ ወተረየት፡ ወኮነት፡ ፍሥሕተ፡ ገጽ፡ ከመ፡ ዘተሐውር፡ ቅድመ፡ አዕርክቲሃ፡ ወልበስ፡ ሕዙን፡ እምፍርሃት፡ ወቦአት፡ ኵሎ፡ ኆኅተ፡ ወበጽሐት፡ ኀበ፡ ንጉሥ፡ ውእቱሰ፡ ይነብር፡ ዲበ፡ መንግሥቱ፡ ወልቡስ፡ ውእቱ፡ ኵሉ፡ አበሳ፡ ግርማሁ፡ ወኵለንታሁ፡ በወርቅ። ወበእንቊ፡ ዘብዙኅ፡ ሴጡ፡ ወግሩም፡ ውእቱ፡ ጥቀ። ወተመይጠ፡ ገጹ፡ ወምስለውእቱ፡ ክብሩ፡ ወነጸራ፡ በመዓት፡ ወፈርሃት፡ ንግሥት፡ ወመጽለወት፡ ወተንተነት፡ ወአሲመከት፡ ላዕለ፡ ርእስ፡ ወለት፡ እንተ፡ ተሐውር፡ ቅድሜሃ፡ ወሜጠ፡ እግዚአብ

f. 6v

(col. 1) ሔር፡ መንፈሱ፡ ውስተ፡ የውሃት፡ ወተዓግሦ፡ ወተንሥአ፡ እምነ፡ መንበሩ፡ ወሰሐባ፡ ወአንበራ፡ ውስተ፡ ሕፅኑ፡ ወአኃዘ፡ ይየውሃ፡ በቃል፡ ሠናይ፡ ወይቤላ፡ ምንተ፡ ኮንኪ፡ አስቴር፡ አነ፡ እኁኪ፡ ከመ፡ ኢትመውቲ፡ እስመ፡ እኩይ፡ ሕገ፡ ብሔር፡ ወአንሥአ፡ በበትሩ፡ እንተ፡ ወርቅ፡ ወአንበረ፡ እንተ፡ ክሳዱ፡ ወሐቀፋ። ወይቤላ፡ ንግርኒ፡ ወትቤሎ፡ እግዚእየ፡ ሶበ፡ ርኢኩከ፡ ከመ፡ መልአከ፡ እግዚአብሔር፡ ደንገፀኒ፡ ልብየ፡ እምነ፡ ፍርሃተ፡ ክብርከ፡ እስመ፡ መድምም፡ አንተ፡ እግዚአ፡ ፡ ወገጽከ፡ ምሉእ፡ ሞገስ፡ ወእንዘ፡ ትትናገር፡ ደንገፀት፡ ወመጽለወት፡ ገጽየ። ወደንገጹ፡ ኵሉ፡ ሰብእ፡ ወአኃዙ፡ ይየውህዋ። ወይቤላ፡ ንጉሥ፡ ምንተ፡ ትፈቅዲ፡ አስቴር፡ ወበእንተ፡ ምንት፡ ታስተበቊዕኒ፡ እስከ፡ መንፈቀ፡ መንግሥትየ፡ ንሥኢ፡ ለኪ፡ ይኩንኪ፡ እስመ፡ ዕለተ፡ በዓል፡ ብየ፡ ወእመሰ፡ ፈቀድከ፡ ንግሥት፡ ትምጻእ፡ ውስተ፡ በዓል፡ የ፡ ዘእገብር፡ ዮም፡ አነ፡ ወሐማ፡ ወይቤንጉሥ፡ ጸውዕዎ፡ ለሐማ፡ ፍጡነ፡ ከመ፡ እግበር፡ ዘትቤለኒ፡ አስቴር፡ ወሖሩ፡ ክ

(col. 2) ልኤሆሙ፡ ውስተ፡ በዓል፡ ወይቤላ፡ ንጉሥ፡ ለአስቴር፡ ምንተ፡ ትፈቅዲ፡ አስቴር፡ ንግሥት፡ ዘአስተብቋዕከኒ፡ እግበር፡ ለኪ፡ ወትቤሎ፡ ስእለትየሰ፡ ዘአስተበቍዓከ፡ እስመ፡ ረከብከ፡ ሞገሰ፡ በቅድመ፡ አዕይንቲከ፡ ንጉሥ፡ ከመ፡ ትምጻእ፡ አንተ፡ ንጉሥ፡ ወሐማ፡ ጌሴመ፡ ውስተ፡ በዓል፡ ዘእገብር፡ ለክሙ፡ ወገሠመ፡ እገብሮ፡ ወወፅአ፡ ሐማእምኀበ፡ ንጉሥ፡ ፍሡሕ፡ እንዘ፡ ይትኃሠይ፡ ወሶበ፡ ርእዮ፡ ሐማ፡ ለመርዶኬዎስ፡ አይሁዳዊ፡ ውስተ፡ ዓፀድ፡ ተምዓ፡ ጥቀ፡ ወሖረ፡ ቤቶ፡ ወጸውዖሙ፡ ለአዕርክቲሁ፡ ወለዘሰራ፡ ብእሲቱ፡ ወአርአዮሙ፡ ብዕሎ፡ ወክብሮ፡ ዘገብረ፡ ሎቱ፡ ንጉሥ፡ ወከመ፡ አዕበዮ፡ በውስተ፡ መንግሥቱ። ወይቤሎሙ፡ ሐማ፡ ኢጸውዓት፡ ንግሥት፡ ምስለ፡ ንጉሥ፡ ወኢመነሂ፡ ውስተ፡ በዓል፡ እንበለ፡ ንጉሥ፡ ወኪያየ፡ ጸውዓት፡ ወፈድፋደሰ፡ ባሕቱ፡ ሊተሰ፡ ኢይኄውዘኒ፡ ዝንቱ፡ ሶበ፡ ርኢክዎ፡ ለመርዶኬዎስ፡ አይሁዳዊ፡ ሶበ፡ ውስተ፡ ዓጸድ፡ ወትቤሎ፡ ዘራቡስ፡ ብእሲቱ፡ ወአዕርክቲሁ፡ ለይግዝሙ፡ ኵሎ፡ ዕፀ

f. 7r

(col. 1) ዘ፡ በአመት፡ ወበጽባሕ፡ ንግሮ፡ ለንጉሥ፡ ወተፈሥሐ፡ ወአደሞ፡ ለሐማ፡ ዝንቱ፡ ነገር፡ ወአስተዳለወ፡ ዕፀ፡ ወአንፈጸ፡ እግዚአብሔር፡ ንዋመ፡ እምኔሁ፡ ለንጉሥ፡ በይእቲ፡ ሌሊት። ወይቤሎ፡ ለጸሐፊሁ፡ ያምጽእ፡ ሎቱ፡ መጻሕፍተ፡ ተዝካረ፡ ዘነቢያት፡ ዘበመዋዕለ፡ ትካት፡ ወያንብቡ፡ ሎቱ፡ ዘውስተ፡ መጻሕፍት፡ ኀበ፡ ጸሐፉ፡ በእንተ፡ መርዶኬዎስ፡ ዘከመ፡ ፈነዎ፡ ለንጉሥ፡ በእንተ፡ ክልኤ፡ ኅፅዋኒሁ፡ እለ፡ የዓቅብዎ፡ ለንጉሥ፡ ወፈቀዱ፡ ይቅትልዎ፡ ለአርጥርከርከሴስ፡ ንጉሥ፡ ወክብር፡ ወጸጋዘገብሩ፡ ለመርዶኬዎስ፡ ወይቤልዎ፡ ደቁ፡ ለንጉሥ፡ አልቦ፡ ዘገበርከ፡ ሎቱ፡ እግዚኦ፡ ወእንዘ፡ ይትናገር፡ አኰቴቱ፡ ለመርዶኬዎስ፡ በጽሖ፡ ሐማ፡ ውስተ፡ ዓፀድ፡ ወይቤ፡ ንጉሥ፡ መኑ፡ ውእቱ፡ ዝንቱ፡ ዘውስተ፡ ዓጸድ፡ ወይቤልዎ፡ ሐማ፡ ወእምዝ፡ ቦአ፡ ሐማ፡ ይንግር፡ ለንጉሥ፡ ከመ፡ ይስቅሉ፡ ለንጉሥ፡ መርዶኬዎስ፡ ውስተ፡ ዕፅ፡ ዘአስተዳለወ፡ ወይቤልዎ፡ ደቁ፡ ለንጉሥ፡ ናሁ፡ ሐማ፡ ይቀውም፡ ውስተ፡ ዓጽድ፡ ወይቤ፡ ንጉሥ

(col. 2) ጸውዕዎ፡ (ወይቤ፡ ) ለሐማ፡ ምንተ፡ እግበር፡ ሎቱ፡ ለብእሲ፡ ዘእፈቅድ፡ አክብሮ፡ አነ፡ ወይቤ፡ በልቡ፡ ሐማ፡ መኑ፡ ያከብር፡ ዘእንበለ፡ ኪያየ፡ ወይቤሎ፡ ለንጉሥ፡ ለብእሲ፡ ዘይፈቅድ፡ ንጉሥ፡ የከብር፡ ያምጽኡ፡ ሎቱ፡ ደቀንጉሥ፡ ሜላተ፡ ዘይለብሰ፡ ንጉሥ፡ ወፈረስ፡ ዘይጼዓኖ፡ ንጉሥ፡ ያምጽኡ፡ ወየሀብዎ፡ ለአሐዱ፡ እምአዕርክተ፡ ንጉሥ፡ እለ፡ ክቡራን። ወያልብስዎ፡ ለውእቱ፡ ብእሲ፡ ዘይፈቅድ፡ ንጉሥ፡ ወያጽንዕዎ፡ ዲበ፡ ፈረስ፡ ወይሰብኩ፡ ሎቱ፡ አዋዲ፡ ውስተ፡ መርኀበ፡ ሀገር፡ እንዘ፡ ይብል፡ ከመዝ፡ ይከውን፡ ሎቱ፡ ለብእሲ፡ ዘንጉሥ፡ አክብሮ፡ ወይቤሎ፡ ንጉሥ፡ ለሐማ፡ ግበር፡ ዘንተ፡ ለመርዶኬዎስ፡ ዘይጸመድ፡ ውስተ፡ ዓጸድ፡ ወኢትሕድግ፡ አሐተ፡ ቃለ፡ እምነ፡ ዘነበብከ። ወነሥአ፡ ሐማ፡ አልባሰ፡ ለመርዶኬዎስ፡ ወአጽዓኖ፡ ዲበ፡ ፈረስ፡ ወአኦዶ፡ ውስተ፡ ሀገር፡ ወሶበ፡ ኮነ፡ እንዘ፡ ይብል፡ ከመዝ፡ ይሬሲ፡ ንጉሥ፡ ለዘፈቀድያ፡ ከብሮ፡ ወእምዝ፡ ገብአ፡ መርዶኬዎስ፡ ውስተ፡ ዓጸድ፡ ወሐማኒ፡ አተወ፡ ቤቶ፡ እንዘ፡ ያነክር፡ ወያሕቱ፡ ርእሶ፡ ወነገረ፡

f. 7v

(col. 1) ሐማ፡ ለዙሰራ፡ ብእሲቱ፡ ወለአዕርክቲሁ፡ ወይቤልዎ፡ አዕርክቲሁ፡ ወብእሲቱ፡ እስመ፡ ለመርዶኬዎስ፡ ዘእምነ፡ ዘመደ፡ አይሁድ፡ ፡ ትትሕትከ፡ ሎቱ፡ ቅድሜሁ፡ ወወድቀ፡ ወኢትክል፡ መዊኦቶ፡ እስመ፡ እግዚእብሔር፡ ምስሌሁ፡ ወያጓጒእዎ፡ ለሐማ፡ ውስተ፡ በዓል፡ ዘገብረት፡ አስቴር። ወቦኡ፡ ንጉሥ፡ ወሐማ፡ ይምስሑ፡ ምስለ፡ ንግት፡ ወይቤላ፡ ንጉሥ፡ አመ፡ ሳኒታ፡ ዕለት፡ ለአስቴርንግሥት፡ ምንተ፡ ኮንኪ፡ አስቴር፡ ንግሥት፡ ምንት፡ ውእቱ፡ ስእለትኪ፡ ወምንት፡ ዘታስተበቍዒ፡ ወሶበ፡ ፈቀድ፡ ኪ፡ መንፈቀ፡ መንግሥትየ፡ እምወሀበኩኪ፡ ወትቤሎ፡ እመ፡ ረከብኩ፡ ሞገሰ፡ በቅድሜከ፡ ንጉሥ፡ ትትወሀብ፡ ለነፍስየ፡ ስእለት፡ የ፡ ወለቃልየኒ፡ አስተብቍዖትየ፡ እስመ፡ ተሰየጥነ፡ አነ፡ ወሕዝብየ፡ ወኮነ፡ ለሞትወለተበርብሮ፡ ወለቅንየት፡ ንሕነ፡ ወውሉድነ፡ ወአርመምኩ፡ እስመ፡ ኢይደልወለመስተዋይ፡ ዓጸደ፡ ንጉሥ፡ ወይቤ፡ ንጉሥ። ወይቤ፡ ንጉሥ፡ መኑ፡ ውእቱ፡ ዝንቱ፡ ግብር፡ ዘተሐበለ፡ ይግበር፡ ወትቤ፡ አስቴር፡ ብእሲ፡ ጸላዒ፡ ሐማ፡ ወሶበ፡ ሰምዓ፡ ሐማፈርሀ፡ እምነ፡ ንጉሥ፡ ወንግሥት፡ ወተንሥ

(col. 2) አ፡ ንጉሥ፡ እምኀበ፡ ይእቲ፡ ውስተ፡ ገነት። ወሐማሰ፡ አስተብቍዓ፡ ለንግሥት፡ እስመ፡ አእመረ፡ ከመ፡ በጽሐቶ፡ እኪት፡ ወገብአ፡ ንጉሥ፡ እምነ፡ ገነት፡ ወሐማሰ፡ ወድቀውስተ፡ ዓረፍት፡ ወይገኒ፡ ሎቱ፡ ለንጉሥ። ወይቤሎ፡ ንጉሥ፡ ብእሲትኑ፡ ትትዔገሰኒ፡ በቤትየ፡ ወሶበ፡ ሰምዓ፡ ሐማ፡ ጸልመ፡ ገጹ፡ ወይቤ፡ በጋታን፡ አሐዱ፡ እምነ፡ ሕፅዋኒሁ፡ ለንጉሥ፡ ወሀለወ፡ ፅፅ፡ ዘአስተዳለወ፡ መርዶኬዎስ፡ ወአይድዕዎ፡ ዘንተ፡ ወዕፅሰትኩል፡ ውስተ፡ ቤተ፡ ሐማ፡ ዘበእመት፡ ኑሑ። ወይቤ፡ ንጉሥ፡ ይሰቅል፡ ቦቱ፡ ወሰቀልዎ፡ ዲበ፡ ውእቱ፡ ዕፅ፡ ዘአስተዳለወ፡ ለመርዶኬዎስ፡ ወእምዝ፡ ኃደገ፡ ንጉሥ፡ መዓቶ። ወበይእቲ፡ ዕለት፡ ጸገዎ፡ ለንጉሥ፡ ለአርጥርከርከሴስ፡ ወሀበ፡ ለአስቴር፡ ንዋየ፡ ሐማ፡ መስተዋድይ። ወጸውዖ፡ ለንጉሥ፡ ለመርዶኬዎስ፡ ወአይድዓቶ፡ አስቴርለንጉሥ፡ ከመ፡ በቤቱ፡ ልህቀት፡ ወነሥአ፡ ንጉሥ፡ ልኅቀተ፡ እንተ፡ ነሥአ፡ እምእደሐማ፡ ወወሀቦ፡ ለመርዶኬዎስ፡ ወሴመቶ፡ አስቴር፡ ለመርዶኬዎስ፡ ላዕለ፡ ኵሉ፡ ዘሐማ፡ ወእምዝ፡ ዳግመ፡ ሐበቶ፡ ለንጉሥ፡ ወአስተብቍዓቶ፡ ወሰገደቶ፡ ታሕተ፡ እገሪ

f. 8r

(col. 1) ሁ፡ ከመ፡ ይኅድግ፡ ኵሎ፡ እኪተ፡ እንተ፡ ገብረ፡ ሐማ፡ ላዕለ፡ አይሁድ፡ ወነሥአ፡ ንጉሥ፡ በትሮ፡ እንተ፡ ወርቅ፡ ወአንበረ፡ ዲበ፡ ርእሳ፡ ለአስቴር፡ ወተንሥአት፡ ወቆመት፡ ቅድመ፡ ንጉሥ፡ ወትቤሎ፡ አስቴር፡ ለእመ፡ ትፈቅድ፡ ወረከብኩ፡ ሞገሰ፡ በቅድሜከ፡ ለአከ፡ ያምጽኡ፡ መጻሕፍተ፡ ዘጸሐፈ፡ ሐማ፡ ከመ፡ ያጥፍኦሙ፡ ለአደሁድ፡ ከመ፡ ይቀትሎሙ፡ በውስተ፡ መንግሥትከ፡ እፎ፡ እክል፡ ረኪበቶሙ፡ ለሕዝብየ፡ ወእፎ፡ እክል፡ ሐይወ፡ እምድኅረ፡ ሞቶሙ፡ ለሕዝብየ፡ ወይቤላ፡ ንጉሥ፡ ለአስቴር፡ ናሁ፡ ኵሎ፡ ንዋዩ፡ ለሐማ፡ ወሀብኩኪ፡ ወጸጎኩኪ፡ ወኪያሁ፡ ኒ፡ ሰቀልዎ፡ ዲበ፡ ዕፅ፡ እስመ፡ አንሥአ፡ እዴሁ፡ ላዕለ፡ አይሁድ፡ ምንተ፡ እንከ፡ ትፈቅዱ፡ ወጽሐፎ፡ እንከ፡ በስምየ፡ ዘከመ፡ ትፈቅዱ፡ በማኅትምየ፡ ይኅትሙ፡ እስመ፡ ኵሉ፡ ዘተጽሕፈ፡ በእዘዘ፡ ንጉሥ፡ ወሐሙ፡ በማኅተ፡ ምየ፡ አልቦ፡ ዘየዓቢ፡ ወጸውዓ፡ ጸሐፍተ፡ በቀዳሚ፡ ወርኅ፡ አመ፡ ፲ወ፫ዓመታትሁ፡ ወጸሐፉ፡ ለአይሁድ፡ ዘከመ፡ አዘዞሙ፡ ለመገብቱ፡ ወለመኳንንቱ፡ ወለጸሐፍት፡ እምነ፡ ሕንደኬ፡ እስከ፡ ኢትዮጵያ፡ ለለ፡ በሐውርቲሆሙ፡ በበነገደ፡ ብሔሮ፡

(col. 2) ሙ፡ ወጸሐፉ፡ በቃለ፡ ነቢይ፡ ንጉሥ፡ ወሐሙ፡ በማኅቶሙ፡ ወዜነው፡ በመጻሕፍቲሁ፡ ምስለ፡ ሐዋርያት፡ ወከመዝ፡ አዘዞሙ፡ ይግበሩ፡ በሕጏሙ፡ ኵሉ፡ አሕጉር፡ ወይርድእዎሙ፡ ወይዕቀብዎሙ፡ እምእደ፡ ፀሮሙ፡ ወእምነ፡ እለ፡ ይቀውሙ፡ ላዕሌሆሙ፡ በከመ፡ ይፈቅዱ፡ እሙንቱ፡ ወበይእቲ፡ ዕለት፡ በኵሉ፡ መንግሥቱ፡ በአርጥርከርሴስ፡ አመ፡ ወለሠርቀ፡ ኅዳር፡ ዘወአውራኃ፡ ኀበ፡ ተጽሕፈ፡ እሙንቱ፡ መጻሕፍተ፡ ንጉሥ፡ ዓቢይ፡ አርጥርከርከሴስ፡ ዘብሔረ፡ ህንደኬ፡ ወለኢትዮጵያ፡ ለምእት፡ ዕሥራ፡ ወበሐውርት፡ በመሳፍንት፡ ወለመኳንንት፡ ላዕለ፡ መላእክተ፡ ዚአነ፡ ወይገብሩ፡ ትፍሥሕተ፡ ለክሙ፡ ብዙኃን፡ በአፈድፍዶ፡ ለእለ፡ ይበቍዕዎሙ፡ በአስተምህሮ፡ ወበአጥኖ፡ ሴመት፡ አብዝኁ፡ ትዕቢት፡ ወአኮ፡ ላዕለ፡ እለ፡ ይትኴነኑ፡ ለነ፡ ባሕቲቶሙ፡ ዘይፈቅዱ፡ ያኅስሙ፡ ላዕሌሆሙ፡ ወጽጋቦሙ፡ ጸዊራ፡ ለእለ፡ ይበቍዕዎሙ፡ ይኄልደ፡ ዘከመ፡ ይትሜየንዎሙ። ወአኮ፡ አኰቴተ፡ ሰብእ፡ ዘይክሕዱ፡ ባሕቲቱ፡

f. 8v

(col. 1) ወዓዲ፡ ሐዲሰኒ፡ ብዕል፡ ያሌዕሎ፡ ርእሶሙ፡ በትዕቢት፡ ወለእግዚእነ፡ ዘኵሎ፡ ይእኅዝ፡ ዘልፈ፡ ለእግዚአብሔር፡ ጸላኢ፡ እኪት፡ ይመስሎሙ፡ ዘያመስጡ፡ እምኵነኔሁ፡ ወመብዝንቶ፡ ባሕቱ፡ ኵነኔሁ፡ ለብዙኃን፡ ለእለ፡ ይትኴነኑ፡ ወሥሩዓን፡ ለእለ፡ ተአመኒሆሙ፡ ይኴንኑ፡ በአምኇ፡ ከመ፡ ይትለአኩን፡ ተሳተፉ፡ ላዕለ፡ ደመ፡ ንጹሕ፡ ወሠርዑ፡ ላዕሌሆሙ፡ ሕማመ፡ ዕፁብ፡ በሐልዮ፡ እኩይ፡ ወሠው፡ ምክሮሙ፡ ኃይጦሙ፡ መንግሥተ፡ በየውሐት፡ ትነብር፡ ወበሀልዮ፡ ባሕቱ፡ ይከውን፡ ወአኮ፡ ከመ፡ ናፈድፋድ፡ እምነ፡ ቅድሜነ፡ ዘከመ፡ ተወፈይነ፡ ሕጎ፡ ከማሁ፡ ሀለው፡ ነ፡ ወእምድኅረ፡ ዝንቱ፡ ባሕቱ፡ ነኃሥሥ፡ ዘተገብረ፡ እንበለ፡ ሕግእስመ፡ ይደልዎሙ፡ ክብረ፡ እለ፡ ኢይክሉ፡ ርቱዓ፡ ኵንኖ፡ ወሐለይነ፡ እምድኅረ፡ ዝንቱ፡ በዘተሐብር፡ መንግሥት፡ እንበለ፡ ሀውከ፡ ወበዘ፡ ይረትዕ፡ ንብረ፡ ተ፡ አሕዛብ፡ ወዘሰ፡ ያስተርኢ፡ ዘልፈ፡ ንኴንን፡ በየውሃት፡ ወከመሰ፡ ሐማ፡ ወ

(col. 2) ልደ፡ ዓመቱ፡ መቅደናዊ፡ ውፁእ፡ እምጽድቅ፡ ወእምደመ፡ ፋርስ፡ ዘርሁቁ፡ ብዙኃ፡ እምፍትነ፡ ወኮነ፡ ነኪረ፡ እንዘ፡ ንቡር፡ ውስቴትነ፡ ረከበ፡ ውእቱኒ፡ እንተ፡ ላዕለ፡ ኵሉ፡ ሕዝብ፡ ሲመተ፡ ወምሕረተ፡ ወዘፈቀደ፡ ሲመተ፡ ረከበ፡ እስከ፡ አቡነ፡ ንብሎ፡ ወዳግመ፡ መንግሥትነ፡ ወምስለ፡ መንበርነ፡ ዓዲ፡ ረኪበ፡ ኢየአክሎ፡ ዝንቱ፡ ኢላ፡ ኢይምአነ፡ ተዓቢዮ፡ ወሐለየ፡ ያወፅአነ፡ እምነ፡ መንግሥትነ፡ ወይትመላእነ፡ ነፍስነ። ወመርዶኬዎስ፡ ዘበኵሎ፡ ፡ ይበቍዓነ፡ ወይፌውሰነ፡ ወያሰልጥ፡ ለነ፡ ወአስቴር፡ ስታፌ፡ መንግሥትነ፡ እንተ፡ እንበለ፡ ሕማም፡ ኵሉ፡ ሕዝቦሙ፡ በብዙኀ፡ ተመይኖ፡ ወበአስተጥዕሞ፡ ነገር፡ ስነ፡ ያማስኖሙ፡ ወበበይነ፡ ዝንቱ፡ ነገር፡ እስመ፡ በየውሀተነ፡ ንነብር፡ ረከብነ፡ መንግሥተ፡ ፋርስውእቱሰ፡ ፈቀደ፡ ያፍልስ፡ በሕገ፡ መቄዶን፡ ወንሕነ፡ ባሕቱ፡ ለእለ፡ ፈቀደ፡ ያማስኖሙ፡ ለአይሁድ፡ ወረከብናሆሙ፡ ከመ፡ አኮ፡ በእዴሆሙ፡ እለ፡ በጽድቅ፡ ንብረተ፡ ሕጎሙ፡ አማን፡ ውሉደ፡ እግዚ

f. 9r

(col. 1) አብሔር፡ ልዑል፡ ወዓቢይ፡ ወሕያው፡ እግዚአብሔር፡ ለእለ፡ ያስተዴልዉ፡ ለነ። ወለእለ፡ እምቅድሜነ። መንግሥተ፡ ወለነኒ፡ በስነ፡ ልብሰነ፡ ወሠናየ፡ ባሕቱ፡ ትግበሩ፡ ለእመ፡ ኢሰማዕክሙ፡ ትእዘዘ፡ ሐማወልደ፡ አመቱ፡ ቃለ፡ መጽሐፉ፡ ዘፈነወእስመ፡ ውእቱ፡ ለሊሁ፡ ሀለዮ፡ ለዝንቱ፡ ግብር፡ በቅድመ፡ አንቀጽ፡ በሱስ፡ ሀገር፡ ተጸልበ፡ ምስለ፡ ኵሉ፡ ሰብኡ፡ እስመ፡ ፍዳሁ፡ ዘኵሎ፡ ይመልክ፡ ወይኴንን፡ እግዚአብሔር፡ ፍጡነ፡ ፈደዮ፡ እግዚአብሔር፡ ኵነኔሁ፡ ወአርአይዋ፡ ለዛቲ፡ መጽሐፍ፡ ሰፊሐክሙ፡ በኵሉ፡ መካን፡ ገሀደ፡ ሕድግዎሙ፡ ለአይሁድበሕጎሙ፡ ደንበሩ፡ ወርድእዎሙ፡ በመዋዕለ፡ ምንዳቤሆሙ፡ ዘአጠቅዎሙ፡ ቀዲሙ፡ አመ፡ ፲ወ፪ለወርኃ፡ ኅዳር፡ ዘዓሠርቱ፡ ወክልኤቱ፡ አውራኅ፡ በይእቲ፡ ዕለት፡ እስከ፡ ዛቲ፡ ሰዓት፡ ወእምኵሉ፡ ይጸንዕ፡ እግዚአብሔር፡ ህየንተ፡ ሙስናሆሙ፡ ለሕዝብ፡ ኅሩይ፡ ገብረ፡ ትፍሥሕተ፡ ወአንትሙሰ፡ አመ፡ ሰሙን፡ በዓላቲክሙ፡ በእሙር፡

(col. 2) ዕለት፡ ግባሩ፡ ከማሁ፡ ወይእዜኒ፡ እምድኅረ፡ ዝንቱ፡ ሕይወተ፡ ይከውነክሙ፡ ለእለ፡ ይፈቅዱ፡ ሠናየለፋርስ፡ ወለእለ፡ እስከርድርያኪያየ፡ ይፈቅዱ፡ ይዕልው፡ ተዝካረ፡ ሙሰናሆሙ፡ ወኵሉ፡ ብሔር፡ አውሀገር፡ በኵሉሂ፡ ዘኢገብረ፡ ከመዝ፡ በኵናት፡ ወበእሳት፡ ይኀልቅ፡ በመዓት፡ አኮ፡ ለባሕቲቶሙ፡ ለሰብእ፡ ኦላ፡ ለአራዊትኒ፡ ወለአዕዋፍኒ፡ ለዘላፉ፡ ይከውን፡ ወለአርእይዎ፡ ለዝንቱ፡ መጽሐፍ፡ ገሀደ፡ ይሰሕዎ፡ ወያርእይዎ፡ ወይኩኑ፡ ድልዋነ፡ ኵሎሙ፡ አይሁድ፡ በይእቲ፡ ዕለት፡ ከመ፡ ይቅትልዎሙ፡ ፀሮሙ፡ ወወፅኡ፡ እለ፡ ይጼዓኑ፡ አፍራዕ፡ እንዘ፡ ይጐጕርኡ፡ ከመ፡ ይግበሩ፡ ትእዛዘ፡ ንጉሥ፡ ወተሰይመ፡ ዝንቱ፡ ትእዛዝ፡ ውስተ፡ ሱሳ፡ ሀገር፡ ወወፅአ፡ መርዶኬዎስ፡ እንዘ፡ ይለብስ፡ አልባሰ፡ ንጉሥ፡ ዘቦ፡ አክሊለ፡ ዘወርቅ፡ ወጽብሰ፡ ሲራይ፡ ወሜላት፡ ወርእዩ፡ እለ፡ ውስተ፡ ሱስ፡ ሀገር፡ ወተፈሥሑ፡ ወለአይሁድሰ፡ ኮነ፡ ብርሃነ፡ ሕይወት፡ በሀገ

f. 9v

(col. 1) ር፡ ወበብሔር፡ በኀበ፡ ተሰይመ፡ ውስተ፡ ትእዛዝ፡ ወበኀበ፡ ተረክበ፡ ውስተ፡ መጽሐፍ፡ በፍሥሐ፡ ወበሐሤት፡ ለአይሁድ፡ በፍቅር፡ ወበጽጋብ፡ ወብዙኃን፡ እለ፡ እምነ፡ አሕዛብ፡ እለ፡ ተዘርው፡ ወተኃረሙ፡ በእንተ፡ ፍርሀቶሙ፡ ለአይሁድ፡ እስመ፡ ዘ፲ወ፪አውራኅ፡ ወአመ፲ወ፫ለወርኃ፡ ኅዳር፡ በጽሐ፡ መጽሐፈ፡ ዘጸሐፈ፡ ንጉሥ፡ ወበይእቲ፡ ተሐጕሉ፡ እለ፡ ይቀውሙ፡ ላዕሌሆሙ፡ ለአይሁድ፡ እስመ፡ ይፈርህዎሙ፡ ለመላእክተ፡ አሕዛብ፡ ወመገብትኒ፡ ወጸሐፍተ፡ ዓበይተ፡ ንጉሥ፡ ያከብርዎሙ፡ ለአይሁድ፡ በእንተ፡ ፍርሃተ፡ መርዶኬዎስ፡ ይተሐዘቡ፡ እስመ፡ በጽሐ፡ ንጉሥ፡ ተሰይመ፡ ላዕሌሆሙ፡ ወበኵሉ፡ መንግሥቶሙ፡ ወበሰስሰ፡ ሀገር፡ ቀተሉ፡ አይሁድ፡ ፭፻፡ ወረስንሂ፡ ወንስጠይ፡ ወደለፎን፡ ወፈሰጋ። ወፈርደታFFSወባርያ፡ ወሰበርከ። ወመርማስን፡ ወአሮፍዎን፡ ወርሴዎን፡ ወዘቦቱታን፡ ደቂቀ፡ ሐማ፡ ወልደ፡ ዓመቱ፡ በግያዊ፡ ጸላኢሆሙ፡ ለአይሁድ፡ ወዓሠርቲሆሙ፡ በርበሩ፡ በይእቲ፡ ዕለት፡ ወዜነውዎ፡ ለንጉሥ፡ ኆልቈ፡ ሰብእ፡ ዝ

(col. 2) ሞተ፡ ሱሱሳ፡ ሀገር፡ ወይቤላ፡ ንጉሥ፡ ለአስቴር፡ ቀተሉ፡ አይሁድ፡ በሱሳ፡ ሀገር፡ ፭፻ወ፸ዕደው፡ ወእፎ፡ እንከ፡ በአየ፡ ሞት፡ ገብሩ፡ ምንት፡ እንከ፡ ታስተበቍዒ፡ በቅድሚየ፡ እግበር፡ ለኪ፡ ወትቤሎ፡ አስቴር፡ ለንጉሥ፡ ሀብዎሙ፡ ለአደሁድ፡ ከማሁ፡ ይግበሩ፡ እንተ፡ ጌገሠመ፡ ይስቅሉ፡ ፲ቲሆሙ፡ ደቂቀ፡ ሐማ፡ ወአዝዝ፡ ከመ፡ ይግበሩ፡ ወአዘዞሙ፡ ለአይሁድ፡ ለእለ፡ ሀለዉ፡ ውስተ፡ ሀገር፡ ይስቅሉ፡ ሥጋሆሙ፡ ለደቂቀ፡ ሐማ፡ ወተጋብኡ፡ አይሁድ፡ ውስተ፡ ሱሳ፡ ሀገር፡ አመ፡ ፲ወ፪ለሠርቀ፡ ኅዳር፡ ወቀተሉ፡ ፭፻ወ፫፡ ዕደው፡ ወእለ፡ ተርፉ፡ አይሁድ፡ ወእለ፡ ይትቀነዩ፡ ወነገሥት፡ ተጋብኡ፡ እሙንቱሂ፡ በዐይናቲሆሙ፡ ወተራድኡ፡ ወአልቦ፡ ባሕቱ፡ ዘበ(ዓበ) ሩ፡ ወአዕረፉ፡ እመነ፡ ቀትሎሙ፡ ወዘቀተሉስ፡ አመ፡ ፲ወ፫ለሠርቀ፡ ኅዳር፡ እልፍ፡ ፶፻ወአልቦ፡ ዘበርበሩ፡ ወአዕረፉ፡ እንከ፡ አመ፡ ወ፬ለውእቱ፡ ወርኅ፡ ወረሰይዋ፡ ለይእቲ፡ ዕለት፡ ከመ፡ ባቲ፡ ያዕርፉ፡ ምስለትፍሥሕት፡ ወጽጋብ፡ ወአይሁድሰ። እለ፡ ውስተ፡ ሱሳ፡ ሀገር፡ ወተጋብኡ፡ አመ፡ ፲ወ(፪) ፡ ወኢያዕረፉ፡ ይእቲ፡ አ

f. 10r

(col. 1) ጢረ፡ አመ፡ ፲ወ፬ገብሩ፡ በትፍሥሕት፡ ወበበይነ፡ ዝንቱ፡ አይሁድ፡ እለ፡ ተዘርው፡ ውስተ፡ ኵሉ፡ በሐውርት፡ ቀሥፍ፡ ይግበርዋ፡ ሠናይት፡ ለይእቲ፡ ዕለት፡ አመ፲ወ፬ወጽጋብ፡ እንዘ፡ ይፌንው፡ ክፍሎ፡ ለጎሮሙ፡ ወለቢጾሙ፡ ወለእለ፡ ይነብሩ፡ ውስተ፡ ደብረ፡ አህጉር። ወአመ፲ወ፭ይግበሩ፡ ትፍሥተ፡ ሠናይ፡ እንዘ፡ እሙንቱኒ፡ ይፌንው፡ ክፍለ፡ ለቢጾሙ፡ ወለጎሮሙ፡ ወጸሐፎ፡ መርዶኬዎስ፡ ለዝንቱ፡ ነገር፡ ውስተ፡ መጽሐፍ፡ ወፈነዎ፡ ለአይሁድ፡ ለእለ፡ ሀለዉ፡ ውስተ፡ መንግሥተ፡ አርጥርከርኮሴስ፡ ለቅሩባን፡ ወለርሑቃን፡ ከመ፡ ይንግርዎሙ፡ እሎንተ፡ መዋዕል፡ በዓል፡ አመ፡ ወሠርቀ፡ ኅዳር፡ እስመ፡ በእላንቱ፡ መዋዕል፡ አዕረፉ፡ አይሁድ፡ እምነ፡ ጸላኢሆሙ፡ በወርኅ፡ በ(ዘ) ቦቱ፡ ገብኡ፡ እምነ፡ ፡ ላህ፡ ውስተ፡ ፍሥሐ። ወእምነ፡ ሕማም፡ ውስተ፡ ዕለት፡ ሠናይ፡ ዘውእቱ፡ ሕጸር፡ ወይገብርዎ፡ በኵሉ፡ መዋዕሊሆሙ፡ ከብከበ፡ ወጽጋበ፡ ወይጼግውዎ፡ ለምስኪኖሙ፡ ወለተአኃሙ፡ ወተወከፉ፡ አይሁድ፡ በከመ፡ ጸሐፉ፡ ሎሙ፡ መርዶኬዎስ፡ ዘከመ፡ ቀተሎሙ፡ ሐማ፡ ወልደ፡ እመ

(col. 2) ቱ፡ ዘእምነ፡ ፡ መቄዶን፡ ዘከመ፡ ሐሰበ፡ ሎሙ፡ ወአስተቀስመሎሙ፡ ለአማስኖቶሙ፡ ወበከመ፡ ቦአ፡ ኀበ፡ ንጉሥ፡ ወሰአለ፡ ከመ፡ ይቅትሎ፡ ወይስቅሎ፡ ለመርዶኬዎስ፡ ወኵሉ፡ ዘሀሎ፡ ይገበር፡ እኩየ፡ ላዕለ፡ አይሁድ፡ ገብአ፡ ላዕለ፡ ርእሱ፡ ወተሰቅለ፡ ውእቱ፡ ወደቂቁ። ወበበይነ፡ ዝንቱ፡ ተስምየ፡ እማንቱ፡ መዋዕል፡ ድኂነ፡ በእንተ፡ ዘተዓጽወ፡ በነገሮሙ፡ ይሰምይዎን፡ ድኂነ፡ በእንተ፡ ቃለ፡ ዛቲ፡ መጽሐፍ፡ ወበእንተ፡ ኵሉ፡ ዘተረክበ፡ ውስቴታ፡ ወኵሉ፡ ዘኮነ፡ ላዕሌሆሙ፡ ወዘጽረፉ፡ ወአውከኩ፡ አይሁድ፡ ላዕሌሆሙ፡ ወለዘርኦሙ፡ ወዘይመር፡ ምስሌሆሙ፡ ከመ፡ ኢይፍልሱ፡ እምነ፡ ዝንቱ፡ ግብር፡ ወእላንቱ፡ ግብር፡ ይትገበራ፡ ለዓለመ፡ ዓለም፡ በበአኅጉር፡ ወበበ፡ በሐውርት፡ ወነገድ፡ ወበእላንተ፡ መዋዕል፡ ይትገበር፡ ለሉፉ፡ እስመ፡ ቦቶን፡ ይድኑ፡ ከመ፡ ኢይደመሰስ፡ ተዝካሮሙ፡ ለዓለም። ወጸሐፈት፡ አስቴር፡ ወለተ፡ አሚናዳብ፡ ወለመርዶኬዎስ፡ አይሁዳዊ፡ ኵሎ፡ ዘገብሩ፡ ወአጽዓ፡ መጽሐፈ፡ ዘመድኃኒት፡ ወመርዶኬዎስ፡ ወአስቴር፡ ንግሥት፡ አኅረምዎን፡ ሎሙ፡ ለርእሶሙ፡ አሜሁ፡ ወመሐሉ፡ በሕይወ

f. 10v

(col. 1) ቶሙ፡ ወምክሮሙ፡ ወአስቴርነ፡ በቃለ፡ ለዓለም፡ ወተጽሕፈ፡ ለተዝካር፡ ወጸሐፈ፡ ንጉሥ፡ ውስተ፡ መንግሥቱ፡ ዘምድር፡ ወዘብሔር፡ ላእለ፡ ጽንቡ፡ ወቀተልዎሙ፡ ወላዕለ፡ ብዕሎሙ፡ ወክብረ፡ መንግሥቱ፡ ናሁ፡ ልኩዕ፡ ውስተ፡ መጽሐፈ፡ ፋርስ፡ ወዘሜዳን፡ ለተዝካር፡ ወመርዶኬዎስ፡ ባሕቲቱ፡ የዓቅብ፡ መንግሥቱ፡ ንጉሥ፡ አርጠርከሰርኮሴስ፡ ዓቢይ፡ ውእቱኒ፡ ወመንግሥቱኒ፡ ወክቡር፡ በኀበ፡ አይሁድ፡ ወይትፈቀር፡ ወይገብር፡ ግብራተ፡ ለኵሉ፡ ሕዝብ። ወይቤ፡ መርዶኬዎስእምነ፡ እግዚአብሔር፡ ኮነ፡ ዝንቱ፡ ነገር፡ ተዘኩርኩ፡ በእንተ፡ ሕልም፡ ዘርኢኩ፡ በበይነ፡ ዝንቱ፡ ነገር፡ እስመ፡ ኢኃለፈ፡ እምኔሁ፡ ለውእቱ፡ ሕልም፡ ቃለ፡ እንታክቲ፡ መጽሐፍ፡ ነቅዓ፡ ማይ፡ እንተ፡ ኮነት፡ ፈለገወኮነ፡ ብርሃነ፡ ፀሐይ፡ ወማይ፡ ብዙኅ፡ አስቴር፡ ይእቲ፡ ፈለግ፡ እንተ፡ አውሰበ፡ ንጉሥ፡ ወረሰያ፡ ንግሥተ፡ ወእልክቱ፡ ክልኤቱ፡ አክይስት፡ አነ፡ ወሐማ፡ ንሕነ፡ ወአሕዛብሰ፡ እለ፡ ተጋብኡ፡ ከመ፡ ያማስኑ፡ ለአይሁድስሞሙ፡ ወሕዝበ፡ ዚአየ፡ እስራኤል፡ ውእቱ፡ እለ፡ አውየው፡ ኀበ፡ እግዚአብሔር፡ ወ

(col. 2) ድኅኑ፡ ወአድኃኖሙ፡ እግዚአብሔር፡ ለዝቡ፡ ወአድኃነነ፡ እግዚአብሔር፡ እምነ፡ ዝንቱ፡ ኵሉ፡ እኩይ፡ ወገብረ፡ እግዚአብሔር፡ ዓቢየ፡ ወመድምመ፡ ወተአምረ፡ ዘኢኮነ፡ ከማሁ፡ ውስተ፡ አሕዛብ፡ ወበበይነ፡ ዝንቱ፡ ፪ኤ፡ ክፍል፡ ፩ለሕዝበ፡ እግዚአብሔር፡ ፩፩ካልእ፡ ሕዝብ፡ ወበጽሑ፡ አልክቱ፡ ፪ቱ፡ ክፍል፡ በሰዓት፡ ወበጊዜ፡ በዓላት፡ ደይን፡ ቅድመ፡ እግዚአብሔር፡ ወላዕለ፡ ኵሉ፡ አሕዛብወአንጽሐ፡ ክርስቶስ፡ ወኮነ፡ እለንቱ፡ መዋዕል፡ በወርኃ፡ ኅዳር፡ አመ፡ ፲ወ፬ወአመ፡ ፲ወ፭ለሠርቀ፡ ውእቱ፡ ውእቱ፡ ወርኃ፡ እንዘ፡ ይትጋብዑ፡ በትፍሥሕት፡ ቅድመ፡ እግዚአብሔር፡ በትውልዶሙ፡ ለዓለም፡ ውስተ፡ እስራኤል፡ ሕዝቡ፡ ወአመ፡ ራብዕት፡ መንግሥቱ፡ ለጳጣሎሜዎስ፡ ወቀሌዎጴጥሬ፡ አብይስ። እግዚአብሔር፡ ዘይቤ፡ ርኩስ፡ ካህን፡ ወሌዋዊ፡ ወጰጠሎማዊ፡ ወልደ፡ ወይትወፈይ፡ መጽሐፈ፡ እንተ፡ ባቲ፡ ድኂነ፡ እንተ፡ ይቤሎ፡ ሀለወት፡ ወተርጐማ፡ ለሲማኬስ፡ ጳጣሎማዊ፡ ዘእምነ፡ ኢየሩሳሌም። ። ። ። ።